|  |  |  |  |  |
| --- | --- | --- | --- | --- |
| **Становище на**  **администрацията на Министерския съвет**  *Съгласуването се извършва на основание чл. 21, ал. 5 от Закона за нормативните актове* | | | | |
| **Проект на акт:** | | | **Вид оценка:** |  |
| Постановление на Министерския съвет за изменение на Тарифата за таксите, които се събират за преминаване и ползване на републиканската пътна мрежа | | |
| **Становище по ред:** |  |
| **Номер и дата:** |  |
| **В отговор на №:** | 03-04-87/06.03.2025 г. |
| **Институция:** | Министерство на регионалното развитие и благоустройството |
| **Диспозитив:** |  | | | |
| **Основание:** |  | от Устройствения правилник на Министерския съвет и на неговата администрация | | |

|  |
| --- |
| Относно раздел 1 „Проблем/проблеми за решаване“: Във връзка с т. 1 от коментарите по Раздел 2 „Цели“ от настоящото становище, изложението на раздела следва да се допълни с информация за брой на случаите на оспорване при извършено нарушение и отказ от заплащане на компенсаторни такси, както и получените мотиви за това. Относно раздел 2 „Цели“:  1. В изложението на Вариант 2 „Приемане на Постановление…“ е посочено, че „намаляването на компенсаторните такси ще стимулира тяхното заплащане, което ще доведе до намаляване на случаите на оспорване при извършени нарушения“. Формулираният текст представлява цел на изменението и следва да се включи в изложението на Вариант 2 „Цели“. 2. В раздела са включени текстове, отнасящи се до настоящ и предложен размер на различните такси, както и очакваните приходи от тях. По същество тези текстове представляват предложения за промени и следва да бъдат включени единствено в изложението на Вариант 2 „Приемане на постановление…“ на Раздел 4 „Варианти на действие“.  Относно раздел 4 „Варианти на действие. Анализ на въздействията“: Във връзка с т. 2 от коментарите по Раздел 2 „Цели“ от настоящото становище, изложението на Вариант 2 „Приемане на постановление…“ следва да се допълни.  С цел уеднаквяване на подхода при описанието на предложените промени в размерите на компенсаторните такси за категориите ППС, в т. 2-5 вкл. следва да се запише и настоящия размер на компенсаторната такса (по аналогия на т. 1).  С цел по-добра яснота, в изложението на раздела препоръчваме да се запишат актуалните стойности на тол таксите, както и техните предложени стойности при двете увеличения с по 10% (от 1 април и от 1 септември 2025 г.). Относно раздел 11 „Информационни източници“: В този раздел следва да бъдат описани използваните източници на информация, например: Мотиви на Съда на ЕС, изложени по дело Ц-61/2023; Общоевропейски хармонизиран индекс на потребителските цени. Към всеки ресурс следва да бъде приложена електронна връзка към автора му. |

|  |
| --- |
| \*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация. |
| \*\*   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт. |
| \*\*\*   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището. |
| \*\*\*\*   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове. |
| **И.Ф. ДИРЕКТОР НА ДИРЕКЦИЯ**  **„МОДЕРНИЗАЦИЯ НА АДМИНИСТРАЦИЯТА“:**  **(АЛЕКО ДЖИЛДЖОВ)**  (Съгласно Заповед № Н-142/24.01.2025 г.) |